
[bookmark: _GoBack]EXPUNERE DE MOTIVE
1.	CONTEXTUL PROPUNERII
•	Temeiurile și obiectivele propunerii
Acordul de parteneriat în domeniul pescuitului sustenabil (APPS) dintre Uniunea Europeană și Republica Seychelles[footnoteRef:1](1) a intrat în vigoare la 24 februarie 2020 pentru o durată de șase ani și poate fi reînnoit tacit pentru perioade suplimentare de șase ani. Vechiul protocol de punere în aplicare pe șase ani a expirat la 23 februarie 2026. Pe baza Deciziei Consiliului din 23 iunie 2025[footnoteRef:2](2) de autorizare a deschiderii negocierilor în numele Uniunii Europene cu privire la un nou protocol de punere în aplicare a Acordului de parteneriat în domeniul pescuitului sustenabil cu Republica Seychelles și a directivelor de negociere cuprinse în această decizie, Comisia a purtat negocieri cu Republica Seychelles (denumită în continuare „Seychelles”). După încheierea acestor negocieri, la 1 aprilie 2026, negociatorii au parafat un protocol. Noul protocol ar acoperi o perioadă de patru ani de la data aplicării provizorii prevăzute la articolul 19, și anume data semnării de către părți. Scopul prezentei propuneri este de a autoriza semnarea protocolului și de a decide cu privire la aplicarea provizorie a acestuia. [1: (1)	Acord de parteneriat în domeniul pescuitului durabil între Uniunea Europeană și Republica Seychelles (JO L 60, 28.2.2020, p. 5, ELI: http://data.europa.eu/eli/agree_internation/2020/272/OJ).]  [2: (2)	Ares(2025) 5139411.] 

•	Coerența cu dispozițiile de politică deja existente în domeniul de politică vizat
Obiectivul principal al noului protocol este de a furniza un cadru actualizat, care să țină seama de prioritățile politicii comune în domeniul pescuitului și de dimensiunea externă a acesteia, în vederea continuării și a consolidării parteneriatului strategic în domeniul pescuitului dintre Uniunea Europeană și Seychelles. Protocolul acordă posibilități de pescuit navelor UE în zona de pescuit a Seychelles, în conformitate cu cele mai bune avize științifice disponibile și cu rezoluțiile și recomandările Comisiei Tonului din Oceanul Indian (IOTC). Comisia și-a întemeiat poziția, printre altele, pe rezultatele unei evaluări a protocolului anterior (2020-2026) și ale unei evaluări prospective privind oportunitatea încheierii unui nou protocol. Aceste evaluări au fost realizate de experți externi. În egală măsură, se urmărește obiectivul de a consolida cooperarea dintre Uniunea Europeană și Seychelles în vederea favorizării unei politici durabile în domeniul pescuitului și a exploatării responsabile a resurselor piscicole în zona de pescuit a Seychelles și în Oceanul Indian, în interesul părților. Noul protocol prevede posibilități de pescuit pentru:
1. 30 de nave de pescuit ton cu plasă-pungă;
8 nave de pescuit cu paragate plutitoare.
•	Coerența cu alte politici ale Uniunii
Negocierea unui nou protocol de punere în aplicare a Acordului de parteneriat în domeniul pescuitului sustenabil cu Seychelles face parte din acțiunea externă a UE față de țările din Organizația statelor din Africa, zona Caraibilor și Pacific (OSACP) și, în special, față de obiectivele Uniunii în ceea ce privește respectarea principiilor democratice și a drepturilor omului.
2.	TEMEI JURIDIC, SUBSIDIARITATE ȘI PROPORȚIONALITATE
•	Temei juridic
Temeiul juridic este articolul 43 din Tratatul privind funcționarea Uniunii Europene (TFUE), care stabilește politica comună în domeniul pescuitului, și articolul 218 alineatul (5), care se referă la semnarea de acorduri între Uniune și țări terțe și la posibilitatea de a aplica aceste acorduri cu titlu provizoriu.
•	Subsidiaritatea (în cazul competențelor neexclusive)
Propunerea intră în sfera competenței exclusive a Uniunii Europene.
•	Proporționalitatea
Propunerea este proporțională cu obiectivul de stabilire a unui cadru de guvernanță juridic, economic, social și de mediu pentru activitățile de pescuit desfășurate de navele Uniunii în apele țărilor terțe, astfel cum se prevede la articolul 31 din Regulamentul privind politica comună în domeniul pescuitului. Ea respectă aceste dispoziții, precum și pe cele referitoare la asistența financiară acordată țărilor terțe, prevăzute la articolul 32 din regulamentul menționat.
•	Alegerea instrumentului
Nu se aplică
3.	REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
•	Evaluările ex post/verificările adecvării legislației existente
În 2025, Comisia a efectuat o evaluare ex post a vechiului protocolul de punere ]n aplicare a APPS încheiat cu Seychelles, precum și o evaluare ex ante a unei eventuale reînnoiri a protocolului. Concluziile evaluării sunt prezentate într-un document de lucru separat al serviciilor Comisiei[footnoteRef:3](3). Evaluarea a concluzionat că sectorul pescuitului din Uniune este foarte interesat să desfășoare activități în Republica Seychelles și că reînnoirea Protocolului este în interesul ambelor părți. În plus, reînnoirea Protocolului ar contribui și la consolidarea monitorizării, a controlului și a supravegherii și la îmbunătățirea guvernanței activităților de pescuit din regiune. Pentru Uniune, este important să mențină un instrument care permite o cooperare sectorială aprofundată cu Republica Seychelles – un actor strategic la nivel subregional, datorită zonei de pescuit aflate sub jurisdicția sa, și un aliat important în cadrul IOTC. În plus, pentru flota Uniunii, acest lucru înseamnă menținerea accesului la o zonă de pescuit importantă pentru derularea strategiilor de exploatare într-un cadru juridic internațional multianual. Importanța Republicii Seychelles în ceea ce privește prelucrarea tonului capturat în Oceanul Indian și exporturile ulterioare de produse din ton către Uniune sporește relevanța noului Protocol avut în vedere, atât pentru industria pescuitului din Uniune, cât și pentru țara parteneră. În ceea ce privește autoritățile din Seychelles, scopul este de a menține relațiile cu Uniunea pentru a consolida, printre altele, guvernanța oceanelor, beneficiind astfel de un sprijin sectorial dedicat care prevede oportunități multianuale de finanțare. [3: (3)	https://eur-lex.europa.eu/legal-content/RO/TXT/PDF/?uri=CELEX%3A52025SC0136.] 

•	Consultările cu părțile interesate
În cadrul evaluării au fost consultate statele membre, reprezentanți ai industriei, organizații internaționale ale societății civile, precum și administrația pescuitului și reprezentanți ai societății civile din Seychelles.
•	Obținerea și utilizarea expertizei
Comisia a recurs la un consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul privind politica comună în domeniul pescuitului.
•	Evaluarea impactului
Nu se aplică
•	Adecvarea reglementărilor și simplificarea
Nu se aplică
•	Drepturile fundamentale
Acordul de parteneriat în domeniul pescuitului sustenabil conține o clauză privind consecințele încălcării drepturilor omului și a principiilor democratice.
4.	IMPLICAȚIILE BUGETARE
Contribuția financiară anuală se ridică la 5 750 000 EUR, având la bază:
(a) o sumă anuală de 2 750 000 EUR, echivalentă unui tonaj de referință de 55 000 de tone pe an; și
(b) un sprijin sectorial anual specific în valoare de 3 000 000 EUR pentru a contribui la punerea în aplicare a politicii sectoriale în domeniul pescuitului a Seychelles.
Cuantumul anual pentru creditele de angajament și de plată este stabilit în cursul procedurii bugetare anuale, inclusiv pentru linia aferentă rezervei pentru protocoalele care nu au intrat încă în vigoare la începutul anului.
5.	ALTE ELEMENTE
•	Planuri de punere în aplicare și modalități de monitorizare, evaluare și raportare
Modalitățile de monitorizare sunt stabilite în Acordul de parteneriat în domeniul pescuitului sustenabil și în protocolul de punere în aplicare a acestuia. 
•	Explicarea detaliată a dispozițiilor specifice ale propunerii
Nu se aplică

DECIZIE A CONSILIULUI
privind semnarea, în numele Uniunii Europene, și aplicarea provizorie a Protocolului privind punerea în aplicare a Acordului de parteneriat în domeniul pescuitului sustenabil dintre Uniunea Europeană și Republica Seychelles (2026-2030)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (5),
având în vedere propunerea Comisiei Europene,
întrucât:
(1)	Acordul de parteneriat în domeniul pescuitului sustenabil dintre Uniunea Europeană și Republica Seychelles[footnoteRef:4](1) (denumit în continuare „acordul”) a fost aprobat prin Decizia (UE) 2020/2000 a Consiliului privind încheierea, în numele Uniunii Europene, a Acordului de parteneriat în domeniul pescuitului durabil dintre Uniunea Europeană și Republica Seychelles și a protocolului de punere în aplicare a acestuia (2020-2026)[footnoteRef:5](2). Ultimul protocol de punere în aplicare a acordului a expirat la 23 februarie 2026. [4: (1)	Acord de parteneriat în domeniul pescuitului durabil între Uniunea Europeană și Republica Seychelles, JO L 60, 28.2.2020, pp. 5-44 ELI: http://data.europa.eu/eli/agree_internation/2020/272/OJ ]  [5: (2)	Decizia (UE) 2020/2000 a Consiliului din 27 noiembrie 2020 privind încheierea, în numele Uniunii Europene, a Acordului de parteneriat în domeniul pescuitului durabil dintre Uniunea Europeană și Republica Seychelles și a protocolului de punere în aplicare a acestuia (2020-2026) (JO L 413 8.12.2020 ELI: http://data.europa.eu/eli/dec/2020/2000/OJ)] 

(2)	La 23 iunie 2025, Consiliul a autorizat Comisia să înceapă negocierile cu Republica Seychelles în vederea încheierii unui nou protocol (denumit în continuare „protocolul”) de punere în aplicare a acordului. Negocierile au fost încheiate cu succes și au rezultat în parafarea protocolului la data de 1 aprilie 2026.
(3)	Obiectivul protocolului este de a permite navelor din Uniunea Europeană să își desfășoare activitățile de pescuit în zona de pescuit a Seychelles și de a permite Uniunii și Seychelles să colaboreze mai îndeaproape pentru a dezvolta o politică sustenabilă în domeniul pescuitului, să promoveze exploatarea responsabilă a resurselor piscicole în zona de pescuit a Seychelles și în Oceanul Indian și să contribuie la crearea unor condiții de muncă decente în industria pescuitului.
(4)	Prin urmare, protocolul ar trebui să fie semnat.
(5)	Având în vedere importanța economică a activității de pescuit a Uniunii în zona de pescuit a Seychelles și necesitatea de a reduce cât mai mult posibil durata oricărei întreruperi a acestei activități, protocolul ar trebui să se aplice cu titlu provizoriu până la intrarea sa în vigoare.
(6)	Întrucât protocolul acoperă mai multe exerciții financiare, angajamentele bugetare aferente pot fi defalcate în tranșe anuale pe durata protocolului, în conformitate cu articolul 112 alineatul (2) din Regulamentul (UE, Euratom) 2024/2509 al Parlamentului European și al Consiliului[footnoteRef:6](3). [6: (3)	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (reformare) (JO L, 2024/2509, 26.9.2024, ELI: http://data.europa.eu/eli/reg/2024/2509/OJ] 

(7)	Autoritatea Europeană pentru Protecția Datelor a fost consultată în conformitate cu articolul 42 din Regulamentul (UE) 2018/1725 al Parlamentului European și al Consiliului[footnoteRef:7](4) și a emis un aviz la [data], [7: (4)	Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE, JO L 295, 21.11.2018, p. 39-98, ELI: http://data.europa.eu/eli/reg/2018/1725/OJ] 

ADOPTĂ PREZENTA DECIZIE:
Articolul 1
Se autorizează semnarea Protocolului privind punerea în aplicare a Acordului de parteneriat în sectorul pescuitului sustenabil dintre Uniunea Europeană și Republica Seychelles (2026-2030) (denumit în continuare „protocolul”), sub rezerva încheierii protocolului menționat.
Textul protocolului este inclus în anexă.
Articolul 2
(1)	Protocolul se aplică cu titlu provizoriu, în conformitate cu articolul 19 din acesta, de la data semnării și până la intrarea sa în vigoare.
(2)	Data de la care protocolul se aplică cu titlu provizoriu se publică în Jurnalul Oficial al Uniunii Europene.
Articolul 3
Prezenta decizie intră în vigoare la data adoptării.
Adoptată la Bruxelles,
	Pentru Consiliu
	Președintele

FIȘĂ FINANCIARĂ LEGISLATIVĂ ȘI DIGITALĂ
1.	CADRUL PROPUNERII/INIȚIATIVEI
1.1.	Titlul propunerii/inițiativei
Propunere de decizie a Consiliului privind semnarea și aplicarea provizorie a Protocolului de punere în aplicare a Acordului de parteneriat în domeniul pescuitului sustenabil (APPS) dintre Uniunea Europeană și Republica Seychelles (2026-2030).
1.2.	Domeniul (domeniile) de politică vizat(e)
08 – Agricultură și politica maritimă
08 05 – Acorduri de parteneriat în domeniul pescuitului sustenabil (APPS) și organizații regionale de gestionare a pescuitului (ORGP)
08 05 01 – Instituirea unui cadru de guvernanță pentru activitățile de pescuit efectuate de navele de pescuit ale Uniunii în apele țărilor terțe
1.3.	Obiectiv(e)
1.3.1.	Obiectiv(e) general(e)
Negocierea și încheierea de acorduri de parteneriat în domeniul pescuitului sustenabil (APPS) cu țări terțe corespund obiectivului general de a permite accesul navelor de pescuit din Uniune în zonele de pescuit ale unor țări terțe și de a dezvolta un parteneriat cu aceste țări în vederea consolidării exploatării sustenabile a resurselor piscicole din afara apelor Uniunii. Acordurile de parteneriat în domeniul pescuitului sustenabil asigură, de asemenea, coerența dintre principiile pe care se bazează politica comună în domeniul pescuitului și angajamentele care se înscriu în alte politici europene, cum ar fi exploatarea sustenabilă a resurselor din țări terțe, combaterea pescuitului ilegal, nedeclarat și nereglementat (pescuitul INN), integrarea țărilor partenere în economia globală, contribuția la dezvoltarea durabilă în toate dimensiunile sale, precum și o mai bună guvernanță, la nivel politic și financiar, a activităților de pescuit.
1.3.2.	Obiectiv(e) specific(e)
Obiectivul specific nr. 1
Sprijinirea pescuitului sustenabil în apele din afara Uniunii, menținerea prezenței europene în zonele de pescuit îndepărtate și protejarea intereselor sectorului european al pescuitului și ale consumatorilor prin negocierea și încheierea de APPS cu state de coastă, care să fie coerente cu alte politici europene.
Activitatea ABM/ABB în cauză
08 05 01 – Instituirea unui cadru de guvernanță pentru activitățile de pescuit efectuate de navele de pescuit ale Uniunii în apele țărilor terțe
1.3.3.	Rezultatul (rezultatele) și impactul preconizate
A se preciza efectele pe care ar trebui să le aibă propunerea/inițiativa asupra beneficiarilor vizați/grupurilor vizate.
Încheierea Protocolului de punere în aplicare permite continuarea și consolidarea parteneriatului strategic în domeniul pescuitului dintre Uniunea Europeană și Seychelles. Încheierea protocolului contribuie la crearea de posibilități de pescuit pentru navele Uniunii în zona de pescuit a Seychelles.
Protocolul va contribui, de asemenea, la o mai bună gestionare și conservare a resurselor piscicole, prin sprijin financiar (sprijin sectorial) pentru punerea în aplicare a programelor adoptate la nivel național de țara parteneră, în special a Planului global pentru pescuit, pentru controlul și combaterea pescuitului ilegal și pentru sprijinirea sectorului pescuitului la scară mică.
Nu în ultimul rând, protocolul va contribui la exploatarea durabilă a resurselor marine din Seychelles, precum și la economia pescuitului din această țară, prin promovarea creșterii legate de activitățile economice din sfera pescuitului și prin asigurarea unor condiții de muncă decente.
1.3.4.	Indicatori de performanță
A se preciza indicatorii care permit monitorizarea progreselor și a realizărilor obținute.
Rata de utilizare a posibilităților de pescuit (procentul anual al autorizațiilor de pescuit utilizate în raport cu cele disponibile în temeiul protocolului).
Datele privind capturile (colectare și analiză) și valoarea comercială a acordului.
Crearea de valoare adăugată în Uniune și stabilizarea pieței Uniunii (agregate cu alte APPS).
Contribuția la îmbunătățirea cercetării, a monitorizării și a controlului activităților de pescuit de către țara parteneră și la dezvoltarea sectorului pescuitului din aceasta, în special al pescuitului artizanal.
1.4.	Obiectul propunerii/inițiativei:
☑	o acțiune nouă
☐	o acțiune nouă întreprinsă ca urmare a unui proiect-pilot/a unei acțiuni pregătitoare [footnoteRef:8](1) [8: (1)	Astfel cum se menționează la articolul 58 alineatul (2) litera (a) sau (b) din Regulamentul financiar.] 

☐	prelungirea unei acțiuni existente
☐	o fuziune sau o redirecționare a uneia sau mai multor acțiuni către o altă/o nouă acțiune
1.5.	Motivele propunerii/inițiativei
1.5.1.	Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei
Se prevede ca noul protocol de punere în aplicare să se aplice cu titlu provizoriu de la data semnării, pentru a reduce timpul în care operațiunile de pescuit nu sunt posibile. Noul protocol va reglementa activitățile de pescuit ale flotei Uniunii în zona de pescuit a Seychelles și va da posibilitatea armatorilor din Uniune să solicite autorizații de pescuit în zona respectivă. În plus, noul protocol va consolida cooperarea dintre UE și Seychelles în vederea susținerii dezvoltării unei politici sustenabile în domeniul pescuitului în toate dimensiunile sale. Acesta prevede, în special, monitorizarea navelor prin VMS și comunicarea pe cale electronică a datelor privind capturile. Sprijinul sectorial disponibil în temeiul protocolului va ajuta Seychelles în aplicarea strategiei naționale în domeniul pescuitului, inclusiv în ceea ce privește combaterea pescuitului INN, promovând în același timp condiții decente de muncă în timpul activităților de pescuit. Punerea în aplicare va începe odată cu semnarea și va dura patru ani.
1.5.2.	Valoarea adăugată a intervenției UE (aceasta poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentei secțiuni, „valoarea adăugată a intervenției UE” este valoarea ce rezultă din acțiunea UE care depășește valoarea ce ar fi fost obținută dacă ar fi acționat doar statele membre.
În cazul în care Uniunea nu ar încheia un nou protocol, navele Uniunii nu ar fi în măsură să își desfășoare activitățile de pescuit, având în vedere că acordul actual include o clauză care exclude activitățile de pescuit care nu se desfășoară în cadrul definit de un protocol la acord. Valoarea adăugată pentru flota de pescuit în ape îndepărtate a Uniunii este, prin urmare, clară. Protocolul oferă totodată un cadru pentru o cooperare mai strânsă între Uniune și Seychelles.
1.5.3.	Învățăminte desprinse din experiențele anterioare similare
Analiza capturilor istorice din zona de pescuit a Seychelles și evaluările și avizele științifice disponibile au determinat părțile să stabilească posibilități de pescuit pentru 30 de nave de pescuit ton cu plasă-pungă și 8 nave de pescuit cu paragate plutitoare. Sprijinul sectorial este important pentru a ține seama de prioritățile strategiei naționale pentru pescuit și exploatarea resurselor naturale.
1.5.4.	Compatibilitatea cu cadrul financiar multianual și posibilele sinergii cu alte instrumente corespunzătoare
Fondurile alocate cu titlu de compensație financiară pentru accesul la APPS constituie venituri fungibile la bugetul național al Seychelles. Cu toate acestea, fondurile dedicate sprijinului sectorial sunt alocate (în general prin înscrierea lor în legea anuală a bugetului) ministerului responsabil de pescuit, aceasta fiind o condiție pentru încheierea și monitorizarea APPS. Aceste resurse financiare sunt compatibile cu alte surse de finanțare din partea altor donatori internaționali pentru realizarea de proiecte și/sau programe la nivel național în sectorul pescuitului.
1.5.5.	Evaluarea diferitelor opțiuni de finanțare disponibile, inclusiv a posibilităților de realocare a creditelor
[...]
1.6.	Durata propunerii/inițiativei și a impactului său financiar
☑	durată limitată
☑în vigoare după o perioadă de patru ani de la data semnării.
☑impact financiar de patru ani de la data semnării pentru creditele de angajament și de patru ani și șase luni de la data semnării pentru creditele de plată.
☐	durată nelimitată
punere în aplicare cu o perioadă de creștere în intensitate din AAAA până în AAAA,
urmată de o perioadă de funcționare la capacitate maximă.
1.7.	Metoda (metodele) de execuție a bugetului planificată (planificate)[footnoteRef:9](2) [9: (2)	Explicații detaliate privind metodele de execuție a bugetului, precum și trimiterile la Regulamentul financiar sunt disponibile pe site-ul BUDGpedia: https://myintracomm.ec.europa.eu/corp/budget/financial-rules/budget-implementation/Pages/implementation-methods.aspx.] 

☑Gestiune directă asigurată de Comisie
☑ prin intermediul serviciilor sale, inclusiv al personalului din delegațiile Uniunii;
☐	prin intermediul agențiilor executive
☐	Gestiune partajată cu statele membre
☐	Gestiune indirectă, cu delegarea sarcinilor de execuție bugetară:
☐	țărilor terțe sau organismelor pe care le-au desemnat acestea;
☐	organizațiilor internaționale și agențiilor acestora (a se preciza);
☐	Băncii Europene de Investiții și Fondului European de Investiții;
☐	organismelor menționate la articolele 70 și 71 din Regulamentul financiar;
☐	organismelor de drept public;
☐	organismelor de drept privat cu misiune de serviciu public, cu condiția să li se furnizeze garanții financiare adecvate;
☐	organismelor de drept privat dintr-un stat membru care sunt responsabile cu punerea în aplicare a unui parteneriat public-privat și cărora li se furnizează garanții financiare adecvate;
☐	organismelor sau persoanelor cărora li se încredințează executarea unor acțiuni specifice în cadrul politicii externe și de securitate comună, în temeiul titlului V din Tratatul privind Uniunea Europeană, și care sunt identificate în actul de bază relevant;
☐	organismelor stabilite într-un stat membru, reglementate de dreptul privat al unui stat membru sau de dreptul Uniunii și eligibile pentru a li se încredința, în conformitate cu normele sectoriale, execuția unor fonduri sau a unor garanții bugetare ale Uniunii, în măsura în care aceste organisme sunt controlate de organisme de drept public sau de organisme de drept privat cu misiune de serviciu public și beneficiază de garanții financiare adecvate care sunt furnizate sub formă de răspundere solidară din partea organismelor de control sau de garanții financiare echivalente și care pot fi limitate, pentru fiecare acțiune, la cuantumul maxim al sprijinului din partea Uniunii.
2.	MĂSURI DE GESTIUNE
2.1.	Dispoziții în materie de monitorizare și de raportare 
Comisia (DG MARE, în colaborare cu atașatul său pentru pescuit responsabil de Seychelles și cu serviciile relevante ale Comisiei) va asigura monitorizarea periodică a punerii în aplicare a protocolului în ceea ce privește utilizarea de către operatori a posibilităților de pescuit și în ceea ce privește datele privind capturile și respectarea condițiilor pentru sprijinul sectorial. În plus, APPS prevede cel puțin o reuniune anuală a comitetului mixt, în cursul căreia Comisia și Seychelles vor evalua punerea în aplicare a acordului și a protocolului la acesta și vor efectua orice ajustări necesare ale programării și, după caz, ale contribuției financiare.
2.2.	Sistemul (sistemele) de gestiune și de control
2.2.1.	Justificarea metodei (metodelor) de execuție bugetară, a mecanismului (mecanismelor) de punere în aplicare a finanțării, a modalităților de plată și a strategiei de control propuse
Plățile sunt implementate în mod decuplat pentru contrapartea care acordă accesul și pentru contrapartea care acordă sprijinul sectorial.
Plățile legate de acces se efectuează în fiecare an la data aniversară a protocolului, cu excepția primului an, când plata se efectuează în termen de trei luni de la începerea aplicării provizorii. Accesul navelor este controlat prin eliberarea autorizațiilor de pescuit.
Plata sprijinului sectorial se va efectua pentru prima data în termen de 30 de zile de la adoptarea de către comitetul mixt a programului sectorial multianual; în anii următori, plata va depinde de rezultatele obținute. Rezultatele obținute și rata de punere în aplicare vor fi monitorizate în conformitate cu normele de punere în aplicare menționate în apendicele 6 la anexa la protocol și pe baza rapoartelor sau a documentelor justificative prezentate de țara parteneră și a evaluărilor și verificărilor efectuate de atașatul pentru pescuit.
2.2.2.	Informații privind riscurile identificate și sistemul (sistemele) de control intern instituit(e) pentru atenuarea lor
Riscul identificat este o subutilizare a posibilităților de pescuit de către armatorii din Uniune și o subutilizare sau întârzieri în utilizarea fondurilor destinate finanțării politicii sectoriale în domeniul pescuitului de către Seychelles. S-a prevăzut un dialog susținut privind programarea și punerea în aplicare a politicii sectoriale prevăzute de acord și de protocol. Un alt mijloc de control constă în monitorizarea comună a rezultatelor, menționată în apendicele 6 la anexa la protocol. În plus, acordul și protocolul prevăd clauze specifice privind suspendarea lor, cu anumite condiții și în anumite circumstanțe.
2.2.3.	Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)
Plățile aferente costurilor de acces la acordurile de parteneriat în domeniul pescuitului sustenabil (APPS) fac obiectul unor controale pentru a se asigura că acestea respectă dispozițiile acordurilor internaționale. Controalele legate de sprijinul sectorial vizează monitorizarea punerii în aplicare a acestui sprijin. Monitorizarea este realizată de personalul Comisiei din delegația UE și în cadrul reuniunilor comitetului mixt. Pentru a evalua progresul, se utilizează o matrice de programare multianuală. Dacă progresul este nesatisfăcător, plata următoarei tranșe este suspendată sau redusă. Se estimează că costul total al controalelor privind toate APPS este de aproximativ 1,8 % (din totalul contribuțiilor din 2018). Procedurile de control ale APPS se bazează în mare măsură pe cerințe de reglementare de bază. Controalele sunt considerate eficace dacă nu se constată deficiențe de natură să aibă un impact semnificativ asupra legalității și regularității operațiunilor financiare.
2.3.	Măsuri de prevenire a fraudelor și a neregulilor
Comisia se angajează să stabilească un dialog politic și consultări regulate cu Seychelles în scopul îmbunătățirii gestionării acordului și a protocolului, precum și în scopul consolidării contribuției Uniunii la gestionarea durabilă a resurselor. Toate plățile efectuate de Comisie în cadrul unui APPS fac obiectul normelor și procedurilor bugetare și financiare obișnuite ale Comisiei. În acest sens, conturile bancare ale țărilor terțe în care se plătesc sumele contribuției financiare trebuie să fie clar identificate. Articolul 4 din protocol prevede că atât contribuția financiară pentru acces, cât și cea pentru dezvoltarea sectorului trebuie plătite în contul consolidat al guvernului Seychelles la trezoreria publică. În apendicele 6 la anexa la protocol sunt prevăzute dispoziții privind recuperarea fondurilor aferente sprijinului sectorial plătit în mod necuvenit.

3.	IMPACTUL FINANCIAR ESTIMAT AL PROPUNERII/INIȚIATIVEI
3.1.	Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)
Linii bugetare existente
În ordinea rubricilor din cadrul financiar multianual și a liniilor bugetare. 
	Rubrica din cadrul financiar multianual
	Linia bugetară
	Tipul de 
cheltuieli
	Contribuție

	
	Numărul
	Dif./Nedif. [footnoteRef:10](3) [10: (3)	Dif. = credite diferențiate / Nedif. = credite nediferențiate.] 

	din partea țărilor AELS [footnoteRef:11](4) [11: (4)	AELS: Asociația Europeană a Liberului Schimb.] 

	din partea țărilor candidate și potențial candidate [footnoteRef:12](5) [12: (5)	Țările candidate și, după caz, candidații potențiali din Balcanii de Vest.] 

	din partea altor țări terțe
	alte venituri alocate

	 
	08.05.01 
Instituirea unui cadru de guvernanță pentru activitățile de pescuit efectuate de navele de pescuit ale Uniunii Europene în apele țărilor terțe (APPS)
	Dif.
	NU
	NU
	NU
	NU


3.2.	Impactul financiar estimat al propunerii asupra creditelor
3.2.1.	Sinteza impactului estimat asupra creditelor operaționale
☐	Propunerea/inițiativa nu implică utilizarea de credite operaționale
X	Propunerea/inițiativa implică utilizarea de credite operaționale, conform explicațiilor de mai jos:
3.2.1.1.	Credite din bugetul votat
milioane EUR (cu trei zecimale)
	Rubrica din cadrul financiar multianual
	Numărul 3
	Resurse naturale și mediu

	DG: MARE
	Anul 
2026
	Anul 
2027
	Anul 
2028
	Anul 
2029
	TOTAL CFM 
2026-2029

	Credite operaționale

	Numărul liniei bugetare 08.05.01
	Angajamente
	(1a)
	5 750
	5 750
	5 750
	5 750
	23 000

	
	Plăți
	(2a)
	5 750
	5 750
	5 750
	5 750
	23 000

	Credite cu caracter administrativ finanțate din bugetul unor programe specifice [footnoteRef:13](6) [13: (6)	Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.] 


	TOTAL credite 
pentru DG MARE
	Angajamente
	=1 a+1b+3
	5 750
	5 750
	5 750
	5 750
	23 000

	
	Plăți
	=2 a+2b+3
	5 750
	5 750
	5 750
	5 750
	23 000

	Rubrica din cadrul financiar 
multianual
	Numărul
	

	
	Anul 
2026
	Anul 
2027
	Anul 
2028
	Anul 
2029
	TOTAL CFM 
2026-2029

	TOTAL credite operaționale
	Angajamente
	(4)
	5 750
	5 750
	5 750
	5 750
	23 000

	
	Plăți
	(5)
	5 750
	5 750
	5 750
	5 750
	23 000

	TOTAL credite cu caracter administrativ finanțate din bugetul unor programe specifice 
	(6)
	5,750
	5 750
	5 750
	5 750
	5 750

	TOTAL credite 
în cadrul RUBRICII 3 
din cadrul financiar multianual
	Angajamente
	=4+6
	5 750
	5 750
	5 750
	5 750
	23 000

	
	Plăți
	=5+6
	5 750
	5 750
	5 750
	5 750
	23 000


milioane EUR (cu trei zecimale)
	
	Anul 
2026
	Anul 
2027
	Anul 
2028
	Anul 
2029
	TOTAL CFM 
2026-2029

	TOTAL credite în cadrul RUBRICILOR 3-7 
din cadrul financiar multianual
	Angajamente
	5 750
	5 750
	5 750
	5 750
	23 000

	
	Plăți
	5 750
	5 750
	5 750
	5 750
	23 000



3.2.2.	Realizările preconizate finanțate din credite operaționale (nu se completează pentru agențiile descentralizate)
Credite de angajament în milioane EUR (cu trei zecimale)
	[bookmark: _Hlk225779650]A se indica obiectivele și realizările


	
	
	Anul 
2026
	Anul 
2027
	Anul 
2028
	Anul 
2029
	TOTAL

	
	REALIZĂRI

	
	Tip[footnoteRef:14] [14: 	Realizările se referă la produsele și serviciile care trebuie furnizate (de ex.: numărul de schimburi de studenți finanțate, numărul de km de drumuri construiți).] 


	Costuri medii
	Numărul
	Costuri
	Numărul
	Costuri
	Numărul
	Costuri
	Numărul
	Costuri
	Numărul total
	Total costuri

	OBIECTIVUL SPECIFIC NR. 1[footnoteRef:15]… [15: 	Conform descrierii de la punctul 1.4.2. „Obiectiv(e) specific(e)…”.] 

	
	
	
	
	
	
	
	
	
	

	- Acces
	
	
	
	2 750
	2 750
	2 750
	2 750
	2 750
	2 750
	2 750
	
		11 000




	- Sprijin sectorial
	
	
	
	3 000
	3 000
	3 000
	3 000
	3 000
	3 000
	3 000
	
	12 000

	Subtotal pentru obiectivul specific nr. 1
	
	
	
	
	
	
	
	
	
	

	TOTALURI
	
	5 750
	5 750
	5 750
	5 750
	5 750
	5 750
	5 750
	
	23 000



3.2.3.	Sinteza impactului estimat asupra creditelor administrative
☑	Propunerea/inițiativa nu implică utilizarea de credite cu caracter administrativ
☐	Propunerea/inițiativa implică utilizarea de credite cu caracter administrativ, conform explicațiilor de mai jos:
Necesarul de credite pentru resursele umane și pentru alte cheltuieli cu caracter administrativ va fi acoperit de creditele direcției generale (DG) respective care sunt deja alocate pentru gestionarea acțiunii și/sau au fost redistribuite intern în cadrul DG-ului respectiv, completate, după caz, cu resurse suplimentare care ar putea fi alocate DG-ului care gestionează acțiunea în cadrul procedurii anuale de alocare și ținând seama de constrângerile bugetare.
3.2.4.	Necesarul de resurse umane estimat
☑	Propunerea/inițiativa nu implică utilizarea de resurse umane
☐	Propunerea/inițiativa implică utilizarea de resurse umane, conform explicațiilor de mai jos
3.2.5.	Prezentare generală a impactului estimat asupra investițiilor legate de tehnologia digitală
Soluțiile digitale utilizate pentru punerea în aplicare a protocolului există deja și sunt deja în curs de implementare pentru protocolul anterior și pentru alte acorduri în domeniul pescuitului, precum și pentru punerea în aplicare a Regulamentelor nr. 1224/2009 și nr. 2403/2017. Investițiile în menținerea și îmbunătățirea funcționalității acestor instrumente digitale nu sunt specifice acestui protocol.
3.2.6.	Compatibilitatea cu cadrul financiar multianual actual
Propunerea/inițiativa:
☑	poate fi finanțată integral prin realocarea creditelor în cadrul rubricii relevante din cadrul financiar multianual (CFM)
Propunerea/inițiativa este compatibilă cu actualul cadru financiar multianual. Utilizarea liniei de rezervă 30.020 200 este prevăzută pentru sumele menționate la alineatul (3.2.5).

☐	necesită utilizarea marjei nealocate din cadrul rubricii corespunzătoare din CFM și/sau utilizarea instrumentelor speciale, astfel cum sunt definite în Regulamentul privind CFM
☐	necesită revizuirea CFM.

3.2.7.	Contribuțiile terților
Propunerea/inițiativa:
☑	nu prevede cofinanțare din partea terților
☐	prevede cofinanțare din partea terților, estimată mai jos:
Credite în milioane EUR (cu 3 zecimale)
	
	Anul 
2024
	Anul 
2025
	Anul 
2026
	Anul 
2027
	Total 

	 A se preciza organismul care asigură cofinanțarea 
	
	
	
	
	

	 TOTAL credite cofinanțate 
	
	
	
	
	


3.3.	Impactul estimat asupra veniturilor
☑	Propunerea/inițiativa nu are impact financiar asupra veniturilor.
☐	Propunerea/inițiativa are următorul impact financiar:
☐	asupra resurselor proprii
☐	asupra altor venituri
☐	vă rugăm să precizați dacă veniturile sunt alocate unor linii de cheltuieli 
milioane EUR (cu trei zecimale)
	 Linia bugetară pentru venituri: 
	 Credite disponibile pentru exercițiul financiar în curs
	 Impactul propunerii/inițiativei[footnoteRef:16](19) [16: (19)	În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sumele brute după deducerea unei cote de 20 % pentru costurile de colectare.] 


	
	
	Anul 
2024
	Anul 
2025
	Anul 
2026
	Anul 
2027

	Articolul………
	
	
	
	
	


Pentru veniturile alocate, a se preciza linia (liniile) bugetară (bugetare) de cheltuieli afectată (afectate).
[…]
Alte observații (de exemplu, metoda/formula utilizată pentru calcularea impactului asupra veniturilor sau orice alte informații).
4.	DIMENSIUNILE DIGITALE
4.1.	Cerințe cu relevanță digitală
În cazul în care se consideră că inițiativa de politică nu are nicio cerință de relevanță digitală:
Justificarea motivului pentru care mijloacele digitale nu pot fi utilizate pentru a îmbunătăți punerea în aplicare a politicilor și a motivului pentru care principiul „digital în mod implicit” nu este aplicabil
[…]
Altfel:
Descriere la nivel înalt a cerințelor privind relevanța digitală și a categoriilor conexe (date, digitalizarea și automatizarea proceselor, soluții digitale și/sau servicii publice digitale)
	Trimiterea la cerință
	Descrierea cerinței
	Utilizarea tehnologiei digitale

	Date privind poziția navelor (articolul 12, capitolul IV și apendicele 4 la anexa la protocol)
	Nava trebuie să fie echipată cu un dispozitiv de monitorizare a navei și să transmită datele de identificare a navei, precum și poziția, direcția și viteza acesteia la intervale regulate (date VMS).
	VMS

	Jurnale de pescuit electronice (capitolul IV și apendicele 4 la anexa la protocol)
	Comandantul trebuie să înregistreze zilnic datele privind capturile într-un jurnal de pescuit electronic integrat într-un sistem electronic de înregistrare și raportare (ERS).
	ERS

	Cereri de autorizare a navelor (capitolul I din anexa la protocol)
	Se utilizează o bază de date a autorizațiilor pentru a solicita o autorizație de pescuit din partea țării partenere.
	LICENȚĂ

	Transmitere zilnică a datelor (capitolul IV și apendicele 4 la anexa la protocol)
	Datele din jurnalul de pescuit electronic se transmit în mod automat și zilnic centrului de monitorizare a pescuitului (CMP) al statului de pavilion.
	ERS

	Intrările și ieșirile din zona de pescuit, notificările prealabile și declarațiile de debarcare și transbordare (capitolul IV și apendicele 4 la anexa la protocol)
	Înregistrarea și transmiterea fiecărei intrări și ieșiri din zona de pescuit prin intermediul ERS sau al altor mijloace electronice de comunicare.
	ERS

	Date agregate trimestriale (capitolul III din anexa la protocol)
	Statul de pavilion trebuie să comunice trimestrial Comisiei Europene cantitățile agregate de capturi și cantitățile de pește aruncate înapoi în mare.
	ECR

	Protecția datelor (articolul 11 și apendicele 7 la anexa la protocol)
	Datele privind activitățile de pescuit trebuie tratate într-un mod confidențial și securizat.
	 


4.2.	Date
Descrierea la nivel înalt a datelor care intră în domeniul de aplicare
Alinierea la Strategia europeană privind datele
Explicație privind modul în care cerința (cerințele) este (sunt) aliniată (aliniate) la Strategia europeană privind datele
Principalele cerințe de raportare se bazează pe tehnologia digitală, în special prin sistemul de monitorizare a navelor (VMS, care transmite identificarea și pozițiile unei nave), precum și pe transmiterea zilnică automată a jurnalelor de pescuit electronice (ERS, care transmite date privind capturile identificate, localizate și cuantificate). Rapoartele agregate trimestriale și anuale privind capturile utilizează o bază de date numerică implicită pentru agregarea datelor (baza de date ECR), alimentată de statele membre de pavilion. Protecția datelor și confidențialitatea:
• Acordul subliniază importanța protecției datelor cu caracter personal. Măsurile specificate asigură faptul că datele partajate pentru activitățile de pescuit sunt prelucrate în condiții de siguranță, în conformitate cu cerințele RGPD și cu obiectivul strategiei de a crea o economie digitală sigură și competitivă.
Schimbul de date și transparența:
• Acordul încurajează schimbul de date între Seychelles și UE pentru a promova transparența și responsabilitatea în cadrul activităților de pescuit. Acest lucru reflectă obiectivul Strategiei europene privind datele de a îmbunătăți accesul la date și utilizarea acestora cu scopul de a îmbunătăți procesul decizional și gestionarea resurselor.
Alinierea la principiul „doar o singură dată”
Explicarea modului în care a fost luat în considerare principiul „doar o singură dată” și a modului în care a fost explorată posibilitatea de reutilizare a datelor existente
Luarea în considerare a principiului „doar o singură dată”
• Principiul „doar o singură dată” nu este menționat, dar informațiile sunt furnizate de operatori o singură dată autorităților publice, în conformitate cu principiul responsabilității statului de pavilion: acesta colectează date de la nave și le păstrează în bazele de date VMS și ERS, care pot fi utilizate pentru diverse părți, reduce la minimum redundanța și sarcina administrativă, făcând posibilă utilizarea acelorași date pentru a îndeplini mai multe cerințe de raportare către diferite autorități.
Explicarea modului în care datele nou create sunt ușor de găsit, accesibile, interoperabile și reutilizabile și respectă standarde de înaltă calitate
Principiile FAIR: Date ușor de găsit, accesibile, interoperabile și reutilizabile. Ușor de găsit:
• Introducerea sistemelor electronice de raportare asigură faptul că datele sunt catalogate și consultabile sistematic, ceea ce le face ușor de găsit. Sistemele automatizate, cum este ERS, permit arhivarea structurată a datelor, ceea ce este conform cu aspectul legat de ușurința găsirii datelor al principiilor FAIR. Accesibilitate: • Datele trebuie să fie accesibile entităților autorizate prin intermediul unor platforme digitale securizate, permițând schimbul în timp real și reducând la minimum barierele inutile. Această accesibilitate controlată asigură faptul că actorii relevanți au acces la informații, după caz, în conformitate cu principiile FAIR. Interoperabilitate: • Utilizarea formatului UN/FLUX pentru schimbul de date îmbunătățește interoperabilitatea. Această standardizare permite diferitelor sisteme să facă schimb de date și să le utilizeze cu ușurință, îndeplinind unul dintre obiectivele principale ale principiilor FAIR. Posibilitate de reutilizare:
• Datorită specificării standardelor de calitate și a gestionării sigure a datelor în protocol, este mai probabil ca datele să fie de înaltă calitate și, prin urmare, reutilizabile pentru diferite obiective, cum ar fi cercetarea științifică, elaborarea de politici și gestionarea pescuitului. Asigurarea unei înalte calități a datelor și a conformității cu standardele internaționale favorizează reutilizarea acestora în diferite contexte, respectându-se astfel aspectul legat de reutilizare al principiilor FAIR.
• Pe scurt, cerințele protocolului sunt aliniate la Strategia europeană privind datele grație unei protecții sporite a datelor, intensificării schimbului de date și punerii în aplicare a unor sisteme digitale. Acestea țin cont de principiul „doar o singură dată” prin reducerea transmiterilor redundante de date și se aliniază la principiile FAIR pentru a asigura că datele sunt bine gestionate pentru o gamă largă de scopuri.
Fluxuri de date
Descriere la nivel înalt a fluxurilor de date
4.3.	Soluții digitale
Descriere la nivel înalt a soluțiilor digitale
Principalele soluții digitale utilizate sunt sistemele VMS, ERS, LICENCE și ECR, care sunt soluții digitale existente pentru controlul pescuitului instituite de Comisia Europeană și utilizate de statele membre de pavilion. • Schimbul de date menționate la punctul 4.1 se realizează de obicei, prin intermediul acestor aplicații digitale, între o navă (operatorul din UE) și statul său de pavilion, apoi între UE și țara parteneră (în principal între centrele de monitorizare a pescuitului, care sunt organisme de control ale statului). • Datele agregate provin din declarațiile transmise de operatori statului membru de pavilion, care le reprelucrează și le introduce într-o bază de date a Comisiei Europene (raportarea efortului și a capturilor, ECR). Cererile de acordare a autorizațiilor de pescuit transmise țării partenere utilizează date dintr-o bază de date privind flota (registrul flotei UE) și dintr-o bază de date LICENCE, care sunt transmise apoi de Comisia Europeană țării partenere. Ce măsuri sunt instituite pentru a proteja datele transmise digital? Protocolul specifică necesitatea unui tratament securizat și confidențial al datelor (articolul 11 și apendicele 7). Există un plan de remediere a deficiențelor sistemelor digitale? Da, sunt prevăzute metode alternative de comunicare în cazul defectării sistemului pentru a asigura continuitatea raportării (capitolul IV din anexă).
Pentru fiecare soluție digitală, explicația modului în care soluția digitală respectă politicile digitale și actele legislative aplicabile
4.4.	Evaluarea interoperabilității
Descriere la nivel înalt a serviciului (serviciilor) public(e) digital(e) afectat(e) de cerințe
• Utilizarea formatului UN/FLUX pentru schimbul de date îmbunătățește interoperabilitatea. Această standardizare permite diferitelor sisteme să facă schimb de date și să le utilizeze cu ușurință.
4.5.	Măsuri de sprijinire a implementării digitale
Descriere la nivel înalt a măsurilor de sprijinire a implementării digitale
Comisia Europeană oferă sprijin pentru implementare.

